OPDATERET: Den 55-årige kvinde, der er sigtet for at have stukket en kniv i maven på sin 64-årige mand, nægter sig skyldig i forsøg på manddrab. Hun er nu varetægtsfængslet frem til 14. marts.

Det kom frem i forbindelse med, at kvinden blev fremstillet i grundlovsforhør i Retten i Aalborg. Dommeren valgte derefter på opfordring fra både forsvarer og anklager at lukke døren for offentligheden. Det skete på baggrund af, at det endnu ikke er lykkedes politiet at afhøre den 55-årige kvinde, da hun er så chokeret over det skete, at ordensmagten har valgt at prioritere at hun får psykiatisk hjælp. Den 64-årige mand var frem til torsdag morgen i livsfare efter knivstikkeriet.